OpenLLM-France/wikimedia huggingface dataset:
# John R. Leonetti

John Robert Leonetti (4 de juliol de 1956, Califòrnia, Estats Units) és un director de cinema estatunidenc. És més conegut pel seu treball en col·laboració amb el director James Wan, per a qui ha treballat com a director de fotografia a cinc pel·lícules.
Leonetti començà la seva carrera com un adolescent treballant per a la botiga de càmeres fotogràfiques de la seva família, negoci que inicià el seu pare, Frank Leonetti, conegut pel seu treball a pel·lícules com El màgic d'Oz i Cantant sota la pluja.

## Filmografia
### Cinema

| Any | Títol | Paper | Paper |
| Any | Títol | Director de fotografia | Director |
| 1991 | Child's Play 3 | Sí | |
| 1993 | Hot Shots! Part Deux | Sí | |
| 1994 | La màscara | Sí | |
| 1995 | Mortal Kombat | Sí | |
| 1996 | Espía como puedas | Sí | |
| 1997 | Mortal Kombat: Aniquilación | | Sí |
| 1999 | Detroit Rock City | Sí | |
| 2001 | Joe Dirt | Sí | |
| 2002 | The Scorpion King | Sí | |
| 2003 | Honey | Sí | |
| 2004 | Raise Your Voice | Sí | |
| 2005 | The Perfect Man | Sí | |
| 2006 | The Woods | Sí | |
| 2006 | The Butterfly Effect 2 | | Sí |
| 2007 | Dead Silence | Sí | |
| 2007 | I Know Who Killed Me | Sí | |
| 2007 | Death Sentence | Sí | |
| 2010 | Ca$h | Sí | |
| 2010 | Piranha 3D | Sí | |
| 2010 | Súper Híbrido | Sí | |
| 2011 | Insidious | Sí | |
| 2011 | Soul Surfer | Sí | |
| 2013 | The Conjuring | Sí | |
| 2013 | Insidious: Chapter 2 | Sí | |
| 2014 | Annabelle | | Sí |
| 2016 | Wolves at the Door | | Sí |
| 2017 | Wish Upon | | Sí |
| 2019 | The Silence | | Sí |

## Referències

* ↑ Leydon, Joe «Variety Reviews - I Know Who Killed Me». Variety, 27-07-2007 [Consulta: 6 març 2011].
* ↑ Grant, Edmond. The Motion Picture Guide, 1998 Annual: The Films of 1997. CineBooks, agost 1998, p. 288. ISBN 978-0-933997-41-7 [Consulta: 6 març 2011]. «The look of the film is quite spectacular, though, for a relatively low-budget martial-arts fantasy; perhaps this is because John R. Leonetti, cinematographer of the first KOMBAT, here assumed the task of director.»
* ↑ Armstrong, Stephen. John Frankenheimer: Interviews, Essays, and Profiles. Plymouth, United Kingdom: Scarecrow Press, 2013, p. 247.
# Lewis

«Lewis» té aquests significats:
* Lewis (Iowa), Estats Units
* Lewis (Kansas), Estats Units
* Illa de Lewis, illa escocesa a la part septentrional de les Hèbrides
* Teoria àcid-base de Lewis
* Fractura de Holstein-Lewis
* Nombre de Lewis
* Peces d'escacs de Lewis, del segle xii, trobades a l'illa de Lewis
* Biografies:
** Carl Lewis (Birmingham, Alabama, EUA, 1961), atleta estatunidenc especialista en proves de velocitat i salt de longitud
** Charles Lewis Tiffany (1812 - 1902), fundador de la joieria Tiffany's & Co
** Clive Staples Lewis (1898 – 1963) va ser crític, acadèmic i novel·lista
** Craig Lewis (Moore, Carolina del Sud, 1985), ciclista estatunidenc
** Daniel Day-Lewis (Londres, 1957), actor de cinema anglès
** Davina Lewis (Londres, 1977), membre de la família reial britànica, filla de Ricard de Gloucester
** Edward Bok Lewis (Wilkes-Barre, EUA, 1918 - Pasadena, 2004), genetista estatunidenc guardonat amb el Nobel de Medicina
** Furry Lewis (1893 - 1981), guitarrista i compositor de blues
** Gilbert Newton Lewis (1875 - 1946), químic i físic estatunidenc
** Jackie Lewis, pilot de curses automobilístiques britànic que va arribar a disputar curses de Fórmula 1
** Janet Lewis (1899 - 1998), novel·lista i poeta estatunidenca
** Jerry Lewis, pseudònim de Joseph Levitch (1926 – 2017), actor i humorista estatunidenc
** Jerry Lee Lewis (Ferriday, Louisiana, 1935 - 2022), cantant i pianista estatunidenc de Rock and roll, bugui-bugui i country
** John Lewis Hall (Denver, EUA, 1934), físic i professor universitari estatunidenc guardonat amb el Premi Nobel de Física
** Leona Lewis (Londres, 1985), cantant de R&B britànica
** Martin Lewis Perl (Nova York, 1927), físic i professor universitari estatunidenc guardonat amb el Premi Nobel de Física
** Matthew Gregory Lewis (Londres, 1775 - 1818) novel·lista i escriptor teatral anglès
** Meriwether Lewis (1774, Charlottesville - 1809, Hohenwald), explorador científic i militar estatunidenc
** Oscar Lewis, pseudònim d'Oscar Lefkowitz, historiador i antropòleg estatunidenc
** Rashard Lewis (Londres, 1775 - 1818), novel·lista i escriptor teatral anglès
** Rudolph Lewis (Waterberg, Sud-àfrica, 1888 – 1933), ciclista sud-africà
** Sinclair Lewis (Sauk Centre, EUA, 1885 - Roma, 1951), escriptor i dramaturg estatunidenc guardonat amb el Premi Nobel
** Smiley Lewis (DeQuincy, Louisiana, 1913 – Nova Orleans, 1966), músic estatunidenc de rhythm and blues
** Stuart Lewis-Evans (Luton, Anglaterra - East Grinstead, Anglaterra, 1958), pilot de Fórmula 1
** William Lewis (jugador d'escacs) (Birmingham, 1787 - Londres, 1870), jugador d'escacs anglès.
** William Arthur Lewis (Saint Lucia, 1915 - Barbados, 1991), economista britànic guardonat amb el Nobel d'Economia
# Frontera entre el Brasil i l'Uruguai

La frontera entre el Brasil i l'Uruguai al sud de l'estat de Rio Grande do Sul s'estén entre 985 i 1.068 km des del trifini Brasil-Argentina-Uruguai, a l'oest, fins a la desembocadura del rierol Chuí, punt extrem meridional del Brasil.
En el tram oest, la frontera està marcada pel riu Cuareim-Quaraí, afluent del riu Uruguai, i per les "Coxilhas de Santana". En el tram més oriental pel riu Yaguarón-Jaguarão, el qual desguassa a la llacuna Merín, i per la porció sud d'aquesta llacuna fins al Chuí-Chuy.

## Ciutats de la frontera

Les ciutats més importants de la frontera Brasil-Uruguai són:
* Quaraí - unida a Artigas (Uruguai) pel Pont Internacional de la Concòrdia (750m) sobre el riu Cuareim-Quaraí;
* Santana do Livramento, també separada de Rivera (Uruguai) tot just per una avinguda en comuna, l'Av. 33 Orientales, del costat uruguaià, i Av. João Pessoa, del costat brasiler, com si fos una sola avinguda, i també per la comuna Av. Paul Harris, que té aquest nom en els dos costats, a la coneguda com a "Frontera de la Pau" o "La Mas Hermana de Todas Las Fronteras del Mundo".
* Jaguarão - unida a Río Branco (Uruguai) pel Pont Internacional Mauá (340 m) sobre el riu Yaguarón-Jaguarão;
* Chuí, separada de la germana uruguaiana Chuy tot just per una avinguda comuna a ambdues ciutats. Aquesta avinguda té el nom d'Av. Brasil al costat uruguaià, i d'Av. Uruguai al costat brasiler.

## Història

Des de 1815-16 el govern del Regne Unit de Portugal, Brasil i Algarves (Brasil abans de la independència) procurava annexar la regió de l'actual Uruguai al Brasil. Aquest fet va ocórrer amb la victòria brasilera contra els uruguaians durant la batalla de Tacuarembó el 1820. La regió fou denominada Província Cisplatina del ja independent Imperi del Brasil.
Fou represa pels uruguaians amb el suport de les tropes de l'Argentina el 25 d'agost de 1828. En acabar la guerra, amb el tractat de Montevideo, es va crear la sobirana República Oriental de l'Uruguai. L'actual frontera fou establerta en aquest moment.

## Referències

* ↑ «The World Factbook: Uruguay» (en anglès). The World Factbook. CIA.gov. Arxivat de l'original el 2007-06-12. [Consulta: 26 desembre 2009].
* ↑ (castellà) Frontera Brasil-Uruguai
* 1 2 (portuguès) Frontera Brasil-Uruguai, esquema Arxivat 2010-03-16 a Wayback Machine.

## Vegeu també

* Frontera Argentina-Uruguai.
* Illa Brasilera.
* Portunyol riverense.
* Rincón de Artigas.
# Denham Springs

Denham Springs és una població dels Estats Units a l'estat de Louisiana. Segons el cens del 2000 tenia 8.757 habitants.

## Demografia

Segons el cens del 2000, Denham Springs tenia 8.757 habitants, 3.308 habitatges, i 2.431 famílies. La densitat de població era de 560,7 habitants/km².
Dels 3.308 habitatges en un 35,8% hi vivien nens de menys de 18 anys, en un 55,3% hi vivien parelles casades, en un 14,3% dones solteres, i en un 26,5% no eren unitats familiars. En el 22,7% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,8% tenia menys de 18 anys, un 9,4% entre 18 i 24, un 29,4% entre 25 i 44, un 22,9% de 45 a 60 i un 11,5% 65 anys o més.
L'edat mediana era de 35 anys. Per cada 100 dones de 18 o més anys hi havia 86,5 homes.
La renda mediana per habitatge era de 41.296 $ i la renda mediana per família de 48.793 $. Els homes tenien una renda mediana de 35.820 $ mentre que les dones 24.286 $. La renda per capita de la població era de 18.603 $. Entorn del 7,3% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Denham Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Denham Springs». American Fact Finder. Oficina del Cens dels Estats Units, 12-01-2010.
# Resolució 2227 del Consell de Seguretat de les Nacions Unides

La Resolució 2227 del Consell de Seguretat de les Nacions Unides fou adoptada per unanimitat el 29 de juny de 2015. El Consell va ampliar el mandat de la Missió Multidimensional Integrada d'Estabilització de les Nacions Unides a Mali (MINUSMA) durant un any fins al 30 de juny de 2016.

## Contingut

El 20 de juny de 2015 el govern de Mali i els rebels tuaregs van signar un acord de pau en el qual els rebels renunciaven a la independència del nord de Mali a canvi d'una major autonomia. El Consell de Seguretat va considerar que l'acord era equilibrat i complet. Tanmateix, malgrat l'assoliment de la treva encara hi havia organitzacions terroristes actives a la regió del Sahel. Foren combatudes principalment per les tropes franceses a Mali, mentre que la missió europea EUTM Mali formava i entrenava a l'exèrcit malià. El Consell de Seguretat va aprovar sancions específiques contra els que s'oposaven a l'acord de pau.
El 2013 fou enviada a Mali la força de manteniment de la pau MINUSMA, però el seu desplegament era massa lent. El secretari general Ban Ki-moon i els Estats membres van demanar que se li proporcionessin les tropes i equips necessaris ràpidament. El mandat de la missió es va ampliar fins al 30 de juny de 2016. El nombre màxim de tropes no va canviar, però es van afegir quaranta observadors militars per controlar el compliment de l'alto el foc. La força de pau també participaria en l'aplicació de l'acord de pau, inclòs el desarmament dels rebels i el desplegament de soldats malians. A més, les tropes franceses van rebre de nou un permís per intervenir si MINUSMA es veia seriosament amenaçada.

## Referències

* ↑ Nacions Unides. «SC extends mandate of MINUSMA until 30 juni 2016, adding military observers to monitor ceasefire», 29-06-2015.
* ↑ BBC News. «Mali's Tuareg rebels sign peace deal», 20-06-2015.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org
# George Ogden Abell

George Ogden Abell (Los Angeles, 1 de març de 1927 - 7 d'octubre de 1983) fou un astrònom estatunidenc de la Universitat de Califòrnia, Los Angeles (UCLA). Treballà com astrònom investigador, professor, administrador i divulgador de la ciència, l'educació i l'escepticisme. Abell obtingué la llicenciatura (anglès: bachelor's degree) el 1951, el màster (anglès: master's degree) el 1952 i el títolde doctor (anglès: Ph.D.) el 1957 a l'Institut Tecnològic de Califòrnia. Començà la seva carrera d'astrònom com a guia turístic de l'Observatori Griffith de Los Angeles.
El seu treball més conegut és el seu catàleg de cúmuls de galàxies construït a partir del "Palomar Sky Survey", obra de referència en l'estudi de cúmuls de galàxies així com a base per a treballs fundamentals en cosmologia observacional. Estudiant la distribució de lluminositats de les galàxies dels cúmuls (funció de lluminositat) mostrà com podria ésser utilitzada com a indicador de distància.
El catàleg Abell és un llistat gairebé complet de 4.000 cúmuls, aproximadament, fins redshift, 'z'=0.2, amb almenys 30 galàxies cadascun. El catàleg original de cúmuls en l'hemisferi nord fou publicat el 1958. El catàleg estès, incloent-hi cúmuls de l'hemisferi sud fou publicat pòstumament el 1987 en col·laboració amb Harold G. Corwin i Ronald P. Olowin.
Abell també fou codescobridor del cometa periòdic 52P/Harrington-Abell. Juntament amb Peter Goldreich determinà correctament que les nebuloses planetàries evolucionen a partir d'estels gegants vermells.
Abell treballà durant més de 20 anys com a professor en el "Programa de Ciència d'Estiu" (Summer Science Program) per estudiants d'instituts dels Estats Units, que en la seva memòria establí la Beca Abell (anglès: Abell Scholarship Fund). També participà en la producció de les sèries educatives per la televisió: Understanding Space and Time and Project Universe.
A Abell li apassionava desmuntar afirmacions pseudocientífiques com les realitzades per Immanuel Velikovsky. Abell fou cofundador del "Comitè per a investigació científica d'afirmacions paranormals" (Committee on Scientific Investigation of Claims of the Paranormal, CSICOP) i ha escrit articles per la seva revista: The Skeptical Inquirer.
Abell fou president de la "Comissió sobre Cosmologia" de la Unió Astronòmica Internacional i president de la Societat Astronòmica del Pacífic. Fou escollit membre de la Real Societat Astronòmica anglesa el 1970. Fou director del departament d'astronomia de la UCLA des del 1968 fins al 1975 i director del "Comitè sobre l'Educació" de la Societat Astronòmica Americana. Hauria d'haver-se convertit en editor de la revista "Astronomical Journal" el primer de gener de 1984, tanmateix, moriria poques setmanes abans.
L'asteroide 3499 Abell fou nomenat així en el seu honor, igual que l'Observatori George Abell en la Universitat Oberta a Milton Keynes, Anglaterra.

## Vegeu també

* Llista d'astrònoms
# Veronica Vařeková

Veronika Vařeková (19 de juny de 1977) és una model txeca. És més coneguda com a Veronica Varekova.

## Biografia

Nadiua d'Olomouc, República Txeca, Varekova es va mudar a Nova York a l'edat de 19 anys per a assistir a la prestigiosa Parsons School of Design. En arribar a Manhattan, es va topar amb Next Models, els qui la van contractar al moment.
Varekova ha aparegut en les portades de diverses revistes, entre elles Sports Illustrated Swimsuit Issue. Ha estat fotografiada per Patrick Demarchelier, Gilles Bensimon, Ellen Von Unsworth, Greg Kadel i Peter Lindbergh, i ha aparegut en campanyes de GAP, Chanel, Guess, Nivea, Escada, Chopard, Pantene, Ungaro, Patek Philippe, Hublot, Victoria's Secret i Newport News. Ha aparegut en programes de televisió com The Tonight Show with Jay Leno, Jimmy Kimmel Live!, CNN, Charlie Rose i Fox and Friends.
Varekova ha aparegut a Sports Illustrated Swimsuit Issue vuit vegades: de 1999 a 2002 i de 2004 a 2007. Va aparèixer en la portada en 2004. Ha aparegut en la portada de Marie Claire, Vogue, Harpers & Queen, Maxim, i Cosmopolitan.

## Referències

* 1 2 Fashion Model Directory profile
# Jocelyne Khoueiry

Jocelyne Khoueiry (àrab: جوسلين خويري) (Beirut, 15 d'agost de 1955 - Biblos, 31 de juliol de 2020) fou una combatent de la guerra de Líban.

## Biografia

Cristiana maronita, durant la guerra civil libanesa va militar a les Falanges Libaneses, una milícia d'extrema dreta que lluitava contra els combatents palestins de l'OAP. La imatge de Khoueiry va esdevenir objecte d'atenció mediàtica mundial arran de la seva participació en una acció el 6 de maig del 1976 a la plaça dels màrtirs, al cor de Beirut, contra combatents palestins. En aquesta acció, juntament amb sis dones més de la seva edat, Khoueiry va provocar la retirada de la facció contrària, força més nombrosa, després que ella mateixa n'executés el cap. El combat va durar un total de sis hores. Posteriorment, Khoueiry va arribar a tenir fins a mil combatents a les seves ordres. Els efectius de les militants de la Falange van assolir les 1.500 dones l'any 1983. Khoueiry va lliurar les armes el 1986.
Segons algunes visions, al final de la guerra civil libanesa, Khoueiry va fer una transició des del cristianisme identitari a una fe moderada. La pel·lícula L'assassina (1988), de la cineasta libanesa Jocelyne Saab i difosa per Canal Plus França, mira de reflectir aquest procés.
Khoueiry fou fundadora de les associacions "La libanesa 31 de maig"; "Sí a la Vida" (1995), i d'un centre Joan Pau II (2000). Era membre de la comissió episcopal per a la família i la vida de l'Assemblea dels patriarques i bisbes catòlics del Líban. L'any 2012 va participar al sínode sobre l'Orient mitjà, i el 2014, al Sínode dels bisbes sobre els reptes pastorals de la família al context de l'evangelització. També va ser nomenada al Consell Pontifici per als Laics.

## Referències

* ↑ «Notice de personne "Khoueiry, Jocelyne (1955-....)"». catalogue.bnf.fr. [Consulta: 29 octubre 2018].
* 1 2 3 Écho magazine, la libanaise au fusil-mitrailleur, n°18, 30 avril 2015, p.32-33, par Patrice Favre
* ↑ https://fr.zenit.org/articles/du-front-a-l-annonce-de-l-evangile-de-la-vie/
* ↑ Famille chrétienne, Quand Marie est là, la violence s'évanouit, n°1938, 7-13 mars 2015, p.42, par Magali Michel
* ↑ http://www.famillechretienne.fr/livres/litterature/biographies-et-entretiens/jocelyne-khoueiry-l-indomptable-161080 sur Famille chrétienne
* ↑ «Films / أفلام» (en anglès). جمعية أصدقاء جوسلين صعب -Association des amis de Jocelyne Saab - Jocelyne Saab's Friends Association, 29-01-2019. Arxivat de l'original el 2021-11-17. [Consulta: 23 agost 2019].
* ↑ http://fr.radiovaticana.va/news/2014/11/22/invit%C3%A9_du_dimanche__jocelyn_khoueiry/1112080 sur Radio Vatican
* ↑ https://fr.zenit.org/articles/jocelyn-khoueiry-du-liban-au-synode-une-expertise-de-terrain/

## Bibliografia

* Jocelyne Khoueiry l'indomptable, Nathalie Duplan i Valérie Raulin, Le Passeur, 5 de març del 2015.
* Cèdre et la Croix - Jocelyne Khoueiry, une femme de combats, Nathalie Duplan, Valérie Raulin, 2005.

## Enllaços externs

* Jocelyne Khoueiry al lloc del Consell pontifici dels laics
# Llei de Goodhart

La llei de Goodhart enuncia que
   quan un indicador socioeconòmic o una altra mesura substitutiva es converteix en l'objectiu de polítiques socioeconòmiques, perd el contingut informatiu que podia qualificar-la per a jugar aquest paper
El seu promotor, Charles Goodhart, que va ser assessor del Banc d'Anglaterra i professor emèrit de la London School of Economics, va donar nom a la llei.
Goodhart va enunciar en un article la llei per primera vegada en 1975, guanyant popularitat amb l'intent per part del govern del Regne Unit de Margaret Thatcher de dirigir la política monetària sobre la base dels objectius de la massa monetària en sentit ampli i estret, encara que tal idea fos molt més antiga. Idees molt similars es coneixen amb altres noms, i.g., la llei de Campbell (1976) i la crítica de Lucas (1976). La llei està implícita en la idea econòmica de les expectatives racionals. A pesar que es va originar en el context de les respostes del mercat, la llei té implicacions profundes per a la selecció dels objectius d'alt nivell en les organitzacions.
S'ha enunciat que l'estabilitat de la recuperació econòmica que va tenir lloc en el Regne Unit sota el govern de John Major a partir de la fi de 1992, i va ser el resultat de la llei de Goodhart inversa: si la credibilitat econòmica d'un govern està prou danyada, llavors els seus objectius es veuen com a irrellevants i els indicadors econòmics recuperen la seva fiabilitat com a guia per a les polítiques econòmiques.

## Expressions alternatives

* Qualsevol regularitat estadística observada tendirà a desplomar-se una vegada es pressioni per a usar-la amb propòsits de control.
       (Formulació original de Goodhart en 1975)
* Un model de risc s'enfonsa quan s'usa amb un propòsit regulador. (Daníelsson, 2002)
       (Daníelsson etiqueta tal afirmació com un corol·lari de la llei de Goodhart.)
* La llei de Goodhart és una expressió generalitzada en ciències socials de la famosa crítica de Lucas en economia.

## Vegeu també

* Llei de Campbell
* Fal·làcia de reïficació

## Referències

* ↑ Goodhart, C.A.E. «Monetary Relationships: A View from Threadneedle Street». Papers in Monetary Economics. Reserve Bank of Australia, I, 1975.

## Bibliografia

* K. Alec Chrystal and Paul D. Mizen, 2001, Goodhart's Law: Its Origins, Meaning and Implications for Monetary Policy PDF
* Daníelsson, Jón. "The Emperor Has No Clothes: Limits to Risk Modelling." Journal of Banking and Finance, 2002, 26, pàg. 1273–96.
# Fort Johnson

Fort Johnson és una població dels Estats Units a l'estat de Nova York. Segons el cens del 2000 tenia 491 habitants.

## Demografia

Segons el cens del 2000, Fort Johnson tenia 491 habitants, 198 habitatges, i 139 famílies. La densitat de població era de 256,2 habitants/km².
Dels 198 habitatges en un 30,3% hi vivien nens de menys de 18 anys, en un 54,5% hi vivien parelles casades, en un 10,1% dones solteres, i en un 29,3% no eren unitats familiars. En el 24,2% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,89.
Per edats la població es repartia de la següent manera: un 22% tenia menys de 18 anys, un 6,7% entre 18 i 24, un 29,1% entre 25 i 44, un 25,5% de 45 a 60 i un 16,7% 65 anys o més.
L'edat mediana era de 40 anys. Per cada 100 dones de 18 o més anys hi havia 89,6 homes.
La renda mediana per habitatge era de 37.639 $ i la renda mediana per família de 44.750 $. Els homes tenien una renda mediana de 31.776 $ mentre que les dones 22.813 $. La renda per capita de la població era de 21.172 $. Entorn del 2,1% de les famílies i el 7,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Johnson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fort Johnson». American Fact Finder. Oficina del Cens dels Estats Units, 12-01-2010.
# Resolució 2229 del Consell de Seguretat de les Nacions Unides

La Resolució 2229 del Consell de Seguretat de les Nacions Unides fou adoptada per unanimitat el 29 de juny de 2015. Després de considerar un informe del Secretari General Ban Ki-moon, sobre la Força de les Nacions Unides d'Observació de la Separació (UNDOF) i reafirmant la resolució 1308 (2000), el Consell va prorrogar el seu mandat per uns altres sis mesos, fins al 31 de desembre de 2015.
El Consell va assenyalar que la situació a l'Orient Mitjà es mantenia tibant, i que no es veien millores a curt termini. Es va demanar a totes les parts implicades en la Guerra Civil siriana que cessessin les seves accions militars a la zona i que complissin amb el dret internacional humanitari. Durant aquestes accions van perillar vides de civils i de personal de les Nacions Unides, es van robar equipament de l'UNDOF i es van destruir edificis.
El Consell de Seguretat va demanar la implementació de la Resolució 338 (1973) que exigia la celebració de negociacions entre les parts per a la solució pacífica de la situació a l'Orient Mitjà.
El Consell va demanar al Secretari General Ban Ki-moon que vetllés perquè la UNDOF tingués la capacitat i recursos necessaris per implementar el seu mandat de manera segura. A més, la missió havia de ser reagrupada temporalment per minimitzar el risc dels cascs blaus, però l'objectiu era tornar a les posicions antigues el més ràpidament possible.

## Referències

* ↑ Nacions Unides. «SC extends mandate of UNDOF for 6 months», 29-06-2015.

## Vegeu també

* Llista de resolucions del Consell de Seguretat de les Nacions Unides 2201 a la 2300 (2015 - 2016)

## Enllaços externs

* PDF Text de la Resolució a UN.org